### 7.      Dispositionsforslag for Kultur- og Peter Dahl**Åbent**

Sagsnr.: 326-2014-137829     J.nr.: 04.04.00           Dokumentnr.:
326-2017-96590

**Sagstype**

Beslutning

**Resume og sagens baggrund**

I forbindelse med budgetaftalen for budget 2015-2018 besluttede
Kommunalbestyrelsen at afsætte i alt 35 mio. kr. til etablering af en hal B med
tilhørende foreningslokaler i tilknytning til den nuværende hal i Høng.
Derudover bevilger Lokale og Anlægsfonden muligvis op til 10 mio. kr.
yderligere til projektet i forbindelse med Fondens tiltag "Nye Tider - Nye
Haller".

Det udarbejdede dispositionsforslag for projekt Kultur- og
Agnes Winther forelægges hermed til Kommunalbestyrelsens godkendelse, inden
projektet fortsættes.

**Indstillinger**

Direktøren indstiller at dispositionsforslaget godkendes.

**Behandling**

Økonomiudvalg, Kommunalbestyrelse

**Sagsfremstilling**

Siden Kommunalbestyrelsen i december 2014 godkendte
igangsættelsen af arbejdet af projektet og nedsatte en politisk styregruppe,
som skal sikre gennemførelsen, er der blevet arbejdet med at finde ud af, hvad
der er det rigtige at bygge i Høng og på hvilken måde det skal ske i forhold
til opdraget fra Kommunalbestyrelsen.

Proces frem til nu

Projektet er omdøbt fra B-hal og til Kultur- og
Ronja Nissen, idet den politiske styregruppe hurtigt fastlagde, at dette
projekt drejer sig om meget mere end blot det at bygge en hal, dog med fortsat
fokus på at skabe gode rammer for idrætsudøvelse og foreningslivet.

Den nye facilitet kommer til at ligge i et område på 250.000
m², som også huser flere daginstitutioner, skolen, bibliotek, lægehus,
tandpleje, Ældrecenter, SFO og Fritidshjem og den nuværende idrætshal.
Derudover er der en masse grønne områder, som indeholder boldbaner, petanque,
bevægelsespark og områder som ikke bliver brugt pt.

Der er sammen med brugere og andre interessenter i byen
været holdt dialogmøde i oktober 2015 og derefter udarbejdet forslag til
helhedsplan for hele området, som kan bruges til inspiration i den fremtidige
udvikling af området.

I november 2015 besluttede den politiske styregruppe, at
søge Lokale og Anlægsfonden om deltagelse i Fondens nye kampagne "Nye
Tider - Nye Haller", som udover en mulighed for at få op til 10 mio. kr.
til projektet, også indeholder kvalificering i forhold til, hvad der kræves af
fremtidens idrætshaller.

Kalundborg Kommune blev i
december 2015 udvalgt som én af 3 kommuner i kampagnen "Nye Tider - Nye
Haller", med formålet at bygge en moderne idrætshal med tilhørende udearealer.

Sammen med Lokale og Anlægsfonden
gennemførtes i 1. halvår 2016 et konkurrenceforløb, hvor op til 3 rådgiverteams
blev indbudt til at komme med deres bud på udformningen af projektet, og hvor
der blev valgt af totalrådgiver for projektet efter godkendelse af den
politiske styregruppe.

I efteråret 2016 blev udarbejdet et byggeprogram i
samarbejde med en stor og bred projektgruppe, som består af repræsentanter fra:

Ældrerådet, Idrætsrådet, Høng Lokalråd, Aftenskolesamrådet,
Handicaprådet, Idrætsforeningerne i Høng, Vej og [adresse], Plan og Byg, Sundhed,
Høng Skole, daginstitutionsområdet i Høng, Kultur- og Idrætshallerne,
Digitalisering og IT, og Kalundborg Biblioteker.

Dette byggeprogram er nu viderebearbejdet til et
dispositionsforslag (bilag 1), som er gransket af Lokale og Anlægsfonden samt
deres rådgiver COWI. Dispositionsforlaget skal godkendes af Kommunalbestyrelsen
samt at Lokale og Anlægsfondens bestyrelse.

Lokale og Anlægsfonden kører en proces sideløbende med
denne, hvor bestyrelsen i Fonden forelægges dispositionsforslaget i april til
godkendelse, og hvor det besluttes, hvorvidt og med hvor meget Fonden vil
støtte projektet.

Dispositionsforslaget indeholder en stor multisal på
ca. 1.200 m2, som sammen med Kultur- og Rytmiksalen kan dække behovet fra de 3
haller man lejer sig ind i dag. Den nye sal er designet med målet på en
håndboldbane (20x40 meter), og kan dermed rumme de traditionelle idrætsgrene.
Salen bliver desuden indrettet med blandt andet motoriklandskab og depotplads.

Der etableres også en Kultur- og [adresse] på ca. 320 m2,
som er en udvidelse i forhold til den tidligere sal på ca. 210 m2. Salen kan
bruges til idrætsaktiviteter herunder kampsport, teamgym og andre
bevægelsesidrætter. Salen vil også kunne bruges til forskellige kulturarrangementer,
og kan åbnes helt op ud mod haven og kan derfor bruges som scene for udendørs
arrangementer og lignende. Salen kan også åbnes op mod den indvendige
mellemzone og kan derfor udnyttes optimalt ved større arrangementer. Salen har
depotplads og er udstyret med akustikpaneler, spejle, ribber og scenetæppe.

En pavillon til møder, undervisning m.m. på 56 m2 etableres
også. Den er placeret ud til haverummet, og indbyder til brugere, som har brug
for et mere stille og privat rum i forhold til resten af anlægget. Rummet kan
åbnes op ud til haven og har depot til borde og stole.

[adresse]værksted på 32 m2 skaber et naturligt mødested for
alle slags cyklister, men kan også bruges til reparation af andet sportsudstyr.
Det indeholder værkstedsbord, cykelophæng og udenfor etableres vandhane og
rist.

Der etableres en ny indgang og toiletter samt en indvendig
mellemzone på ca. 700 m2 som udgør sammenhængen mellem de forskellige sale og
rum. Her mødes man, hænger ud eller strækker ud efter træning og lignende. Der
etableres lounge hjørne, hotspot, bouldervæg med madras under, og forskellige
opholdsmuligheder til brug for det sociale element i en fritidsaktivitet. I
mellemzonen er fokus på leg, bevægelse og mødesteder.

Den udvendige mellemzone sikrer en glidende overgang mellem
inde- og uderum, mellem gårdhaver, haverum, parkens og landskabets rum.
Mellemzonen bruges til ophold og som mødesteder, der inviterer til andre
funktioner, kulturelle programmer og sociale events. Der etableres aktiviteter,
trænings- og bevægelsesloop for både leg og krop. Mellemzonen kan bruges af
alle på alle tider af døgnet og opfordrer således til det spontane og
selvorganiserede. Ligeledes vil skole og daginstitutioner kunne supplere den
nuværende bevægelsesparks aktiviteter med loopets. Der laves også et område til
parkour og crossfit med en faldsand belægning, og området kan også bruges som
tumleområde for småbørn.

Godkendes dispositionsforslaget af Kommunalbestyrelsen og af
Lokale og Anlægsfonden, fortsættes arbejdet med at konkretisere projektet i
faserne projektforslag, forprojekt og hovedprojekt, og hvor byggeopgaven
fastlægges entydigt og danner grundlag for det kommende udbud.

Realistisk byggestart forventes i foråret 2018 med
efterfølgende indvielse sommer eller tidligt efterår 2019.

**Økonomiske konsekvenser**

Kommunalbestyrelsen har afsat 35 mio.kr. til projektet, og
Lokale og Anlægsfondens bestyrelse vil i april 2017 beslutte om de ønsker at
støtte projektet med op til 10 mio. kr. ekstra.

**Økonomiudvalgets møde den 22.
marts 2017:**

Anbefales.

Adam Holst, Ø, stemte imod.

**Bilag**

|  |  |
| --- | --- |
| Dispositionsforslag\_[telefonnummer] | 326-2017-100011 |
| Kommentarer til dispositionsforslag - Lokale og Anlægsfonden | 326-2017-100234 |
| Sammenfatning af projektgruppens høringssvar | 326-2017-100138 |
| Høringssvar fra projektgruppen - Kalundborg Ældreråd | 326-2017-100192 |
| Høringssvar fra projektgruppen - Idrætslivet i [adresse] 326-2017-100197 |
| Høringssvar fra projektgruppen - Kalundborg Handicapråd | 326-2017-100199 |
| Høringssvar fra projektgruppen - Dagsinstitutionsområdet i [adresse] 326-2017-100205 |
| Høringssvar fra projektgruppen - Høng Skole | 326-2017-100224 |
| Høringssvar fra projektgruppen - Kalundborg Biblioteker | 326-2017-100212 |
| Brev til Kommunalbestyrelsen fra Høng Lokalråd | 326-2017-100377 |
| Uddybning af brev til Kommunalbestyrelsen fra Høng Lokalråd | 326-2017-89680 |